Diari Oficial de la Generalitat Valenciana


Sumari del DOGV 3190, del 24-02-1998 (1998/959)

Expedient número V-DAFT-128/97. Notificació de la resolució del director general d'Arquitectura i Habitatge de desnonament administratiu per falta de títol.
------------------------------------------------------------------------------------------------------------------------------------------------------------

### Dades del document

Número de DOGV
:   3190

Data del DOGV
:   24-02-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/959


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número V-DAFT-128/97. Notificació de la resolució del director general d'Arquitectura i Habitatge de desnonament administratiu per falta de títol. [1998/C959]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per aquesta es notifica a l'interessat, que a continuació s'indica, la resolució del Director General d'Arquitectura i Habitatge de desnonament administratiu per falta de títol.
  
- Expedient número: V-DAFT-128/97.
  
- Codi de l'habitatge: 8571795123.
  
- Domicili: Lucrecia Bori, núm. 6, pta. 10.ª.
  
- Localitat: València.
  
- Província: València.
  
Vist l'expedient de desnonament administratiu iniciat pel gerent de l'Institut Valencià d'Habitatge, SA, segons les atribucions conferides per l'article 43.2 de Llei 6/1993, de 31 de desembre, de la Generalitat Valenciana, contra l'ocupant de l'habitatge mencionat.
  
Vist que, segons consta en l'expedient instruït, l'actual ocupant de l'habitatge no posseeix títol legal per a fer-ho.
  
Atés que l'Institut Valencià d'Habitatge, SA, empresa gestora del Patrimoni de Promoció Pública de la Generalitat Valenciana, ha comprovat, per mitjà dels informes d'Inspecció d'Administració de Patrimoni i de l'expedient adjunt, l'ocupació sense títol legal, fet que constitueix causa de desnonament administratiu segons que disposa l'article 138 del Decret 2.114/68, de 24 de juliol, i l'article 30 del Reial Decret 2.960/76, de 12 de novembre.
  
Atés que, com a conseqüència del que s'ha exposat anteriorment, se li va notificar el corresponent plec de càrrecs, on es feia constar que l'interessat ocupava l'habitatge sense títol legal per a fer-ho, per això se li requeria, d'acord amb els articles 142 i 161 del Decret 2.114/1968, de 24 de juliol, perquè en el termini de 10 dies hàbils formulara les al·legacions i les propostes que considerara pertinents per al descàrrec.
  
Atés que l'interessat no ha presentat cap prova ni ha formulat cap al·legació que desvirtue el que s'ha exposat anteriorment.
  
Vist que com a conseqüència d'aquestes actuacions, es va dictar la proposta de resolució del contracte, i s'adverteix a l'interessat la possibilitat d'utilitzar i aplicar el règim sancionador i d'execució forçosa establit en el Reial Decret 2.116/1968 i la llei de procediment administratiu, i es dóna coneixement de les actuacions perquè en el termini de 10 dies al·legara tot allò que considere convenient per a la seua defensa. Que l'interessat no ha presentat cap prova ni ha formulat cap al·legació que desvirtue la causa de desnonament.
  
Atès que de les actuacions practicades resulta suficientment acreditat que l'actual ocupant incorre en causa legal de desnonament administratiu, per l'aplicació de l'article 138 del Decret 2.114/1968, de 24 de juny.
  
Atés que el Reglament d'Habitatges de Protecció Oficial i el Reial Decret 2.960/1976 configuren com a motiu de desnonament administratiu ocupar una habitatge sense títol legal per a fer-ho.
  
Atés que en la tramitació d'aquest expedient s'ha complit el procediment assenyalat en l'article 142 del Reglament d'Habitatges de Protecció Oficial de 24 de juliol de 1986.
  
Atesos el fets, vistes les esmentades disposicions i les de general aplicació, d'acord amb la proposta de resolució de 26 de març de 1996, aquesta Direcció General d'Arquitectura i Habitatge, segons les competències que li atribueix el Decret 215/1995, de 24 de juliol, del Govern Valencià, resol:
  
Primer
  
Donar per resolt l'expedient de desnonament per falta de títol de l'habitatge de referència, que s'haurà de procedir seguidament al llançament de totes les persones, mobles i béns que aquestes pogueren ocupar, i requerir els interessats per això, per mitjà d'aquesta resolució.
  
Segon
  
En el cas que no es complisca el que s'ha exposat anteriorment, es procedirà al desallotjament d'aquests, amb la corresponent autorització judicial d'entrada, per la qual cosa l'Institut Valencià d'Habitatge realitzarà el llançament d'aquests i designarà la persona que l'haurà de dur a efecte, i sol·licitarà, si fos necessari, l'ajuda dels agents de l'autoritat.
  
Tercer
  
Aquesta Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa previst en el Reial Decret 3.148/1978 i la resta de la legislació aplicable, fins i tot la via de constrenyiment sobre els seus béns.
  
Quart
  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador a partir de l'endemà de la recepció d'aquesta notificació.
  
Que es procedisca a la publicació per edictes, al tauler d'anuncis de l'ajuntament corresponent i en el Diari Oficial de la Generalitat Valenciana, en compliment de l'article 59.4 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú.